- Hindi News
- National
- अनुबंध पर कार्यरत वोकेशनल शिक्षाकर्मियों के पीएफ की पूरी राशि आरयू जमा करेगी : वीसी
अनुबंध पर कार्यरत वोकेशनल शिक्षाकर्मियों के पीएफ की पूरी राशि आरयू जमा करेगी : वीसी
आरयूके वीसी डॉ. रमेश कुमार पांडेय ने कहा कि अनुबंध पर कार्यरत वोकेशनल कोर्सों के शिक्षकों और कर्मचारियों के पीएफ मद की राशि का भुगतान आरयू प्रशासन करेगा। इसका प्रस्ताव तैयार कर लिया गया है। वोकेशनल कोर कमेटी की अगली बैठक में इसे स्वीकृति दी जाएगी। इसके लिए मानदेय में वृद्धि की जाएगी। वे गुरुवार को अपना दो साल का कार्यकाल पूरा होने पर भास्कर से बातचीत कर रहे थे।
कुलपति ने कहा कि मेरे पास काम करने के लिए एक साल बचा है। प्राथमिकता के आधार पर लंबित कार्यों को पूरा किया जाएगा। बताते चलें कि आरयू की स्थापना के बाद पहली बार पिछले दो साल से शिक्षकों और कर्मचारियों को पहली तारीख को वेतन मिल रहा है। पहले चार-चार महीना तक वेतन के लिए इंतजार करना पड़ता था।
रांची विवि में पांच वर्षीय इंटीग्रेटेड लॉ की पढ़ाई इसी साल से होगी। इसके लिए मोरहाबादी कैंपस में रांची कॉलेज के समीप बिल्डिंग का निर्माण तेजी से हो रहा है। फैकल्टी का पद सृजित करने के लिए सरकार के पास प्रस्ताव भेज दिया गया है। इसके अलावा मोरहाबादी कैंपस में ह्यूमिनिटी के दो नए बिल्डिंग का निर्माण कार्य तेजी से चल रहा है। चार माह में पूरा हो जाने की संभावना है।
{पीजी में सबसे पहले सेकेंड शिफ्ट की पढ़ाई शुरू कराई।
{परफाॅर्मिंग डिपार्टमेंट की स्थापना हुई, इसी सत्र से पढ़ाई शुरू होगी।
{वर्षों बाद विवि मुख्यालय और पीजी विभागों के भवन का जीर्णोद्धार।
{नैक से मूल्यांकन के लिए एसएसआर रिपोर्ट अपलोड हुआ।
{122 कर्मचारियों का पद सत्यापन से रिटायर्ड कर्मियों को राहत।
{सोलर ऊर्जा से मुख्यालय और मोरहाबादी कैंपस हो रहा रोशन।
{रांची विश्वविद्यालय में नौ साल बाद छात्र संघ का चुनाव कराया।
{निगम के सहयोग से मोरहाबादी कैंपस में बहुउद्देश्यीय भवन निर्माण।
खास बातचीत
डॉ. रमेश कुमार पांडेय, वीसी, आरयू
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva mar_Deva